b'\n_START_ARTICLE_\nAleksandr Blok\n_START_SECTION_\nBakgrunn\n_START_PARAGRAPH_\nAleksandr Blok var s\xc3\xb8nn av en professor i jus, Alexander L. Block (1852\xe2\x80\x931909). Hans tyske avstamning gikk tilbake til \xc3\xa5ret 1755, fra en lege fra D\xc3\xb6mitz i Mecklenburg ved navn Johann Friedrich Block, og som virket ved keiserinne Katarina IIs hoff._NEWLINE_Han vokste opp i St. Petersburg og p\xc3\xa5 en eiendom i Solnetsjnogorsk utenfor Moskva.\n_START_SECTION_\nDiktning\n_START_PARAGRAPH_\nEtter foreldrenes separasjon ble han grepet av filosofen Vladimir Solovjov og de da henimot glemte diktere Fjodor Tjutsjev og Afanasij Fet. Disse influensen skulle vise seg mens han drev p\xc3\xa5 med filologiske studier ved St. Petersburgs universitet og debuterte i 1900. I denne hans egen tidlige diktning, senere samlet i boken Ante Lucem, er dette tyselig.  Solovjov s\xc3\xa5kalte sofiologi klinger med i hans skildring av kj\xc3\xa6rlighetsoppleveler i det tidlige verket Vers om den vakre dame (\xd0\xa1\xd1\x82\xd0\xb8\xd1\x85\xd0\xb8 \xd0\xbe \xd0\x9f\xd1\x80\xd0\xb5\xd0\xba\xd1\x80\xd0\xb0\xd1\x81\xd0\xbd\xd0\xbe\xd0\xb9 \xd0\x94\xd0\xb0\xd0\xbc\xd0\xb5, 1898\xe2\x80\x931904) p\xc3\xa5 poetisk-mystisk vis. Dette er et verk preget av h\xc3\xb8yst modernistisk symboldikting, basert p\xc3\xa5 panteistisk mystikk og fylt av et nasjonalt patos._NEWLINE_Men allerede i sitt annet diktbind (1904\xe2\x80\x931908) trer den mystiske innretning i bakgrunnen; den ble avl\xc3\xb8st av bekymrede og patriotisk-sosialkritiske toner._NEWLINE_Senere h\xc3\xb8rte han som ung forfatter til de modernistiske kunstnersirklene i hovedstaden. Iblant bes\xc3\xb8kte han kunstnermilj\xc3\xb8 i Frankrike, Italia og Tyskland._NEWLINE_I 1916 ble Blok mobilisert og gjorde tjeneste som ingeni\xc3\xb8rsoldat, til Russland trakk seg ut av verdenskrigen. Inspirert av revolusjons\xc3\xa5ret 1917 skrev han symbolske dikt, dikt som de bolsjevikiske pionerene tolket som et forsvar for den politikken de f\xc3\xb8rte._NEWLINE_Blok var knapt noen bolsjevik, og ganske snart fikk han merke makthavernes mistro. Han led av sviktende helse, men fikk ikke tillatelse tidsnok til \xc3\xa5 reise for f\xc3\xa5 medisinsk legehjelp utenlands. Han d\xc3\xb8de p\xc3\xa5 grunn av skudommer som skyldres underern\xc3\xa6ning, bare 41 \xc3\xa5r gammel. I brevene han skrev de siste ukene f\xc3\xb8r sins\xc3\xb8d nevner han skj\xc3\xb8rbuk, gikt og hjertebesv\xc3\xa6r; tennene faller ut, han har feber og store smerter som gj\xc3\xb8r at han ikke lenger kan ligge men m\xc3\xa5 sitte.'